Brit Salbu

Brit Salbu (født 1947) er en norsk kjemiker og strålevernforsker. Hun er professor ved Fakultet for miljøvitenskap og naturforvaltning ved Norges miljø- og biovitenskapelige universitet. Hun leder et senter for fremragende forskning, Center for Environmental Radio Activity (CERAD). 

Salbu tok hovedfag i kjemi i 1974 og doktorgraden (dr. philos.) fra Universitetet i Oslo i 1984. 

Hun har særlig forsket på miljøkjemi og radioekologi. Hun har vært leder av isotoplaboratoriet ved NMBU fra 1987. Hun har ledet NATOs miljøsikkerhetspanel, er medlem av Det Norske Videnskaps-Akademi og siden 2004 fellow ved Royal Society of Chemistry, Storbritannia. 

Salbu ble i 2020 utnevnt til ridder av 1. klasse av St. Olavs Orden for samfunnsnyttige virke.

Referanser

Eksterne lenker 
Profil hos NMBU 

Norske kjemikere
Professorer ved Norges miljø- og biovitenskapelige universitet